Norges første lovlige poker turnering
Endelig har dagen kommet og Norge har fått sin første lovlige pokerturnering. I regionmesterskapet som ble avholdt på Østlandet, deltok 600 spillere.
Publisert 18/10/2015 by Morten Støvre
Prøv å spill poker hos Betsafe nå!
Endelig har dagen kommet og Norge har fått sin første lovlige pokerturnering. I regionmesterskapet som denne helgen ble avholdt på Østlandet, deltok 600 spillere. Holmenkollen Park Hotell var for anledningen omgjort til kasino og etter to dager spilling ble mesteren kåret.
God atmosfære og mange smil
Endelig skulle vi få et lovlig pokermesterskapet i Norge. Etter en lovendring som gjør det lovlig å spille poker privat og avholde NM i Norge, er de regionale pokermesterskapene i gang.
Først ut var Østlandet. Helgen 10. – 11. oktober var ikke velsignet med masse sol, men Holmenkollen Park Hotell, som for anledningen var gjort om til casino, lå i klarvær og utsikten over Oslo og Oslofjorden var det ingen ting å si noe på.
Rot og utsettelse
Lørdagen startet litt kaotisk, da alle de 600 påmeldte spillere hadde blitt bedt om å møte opp samtidig. Dette gjorde at køene til registrering ble lange og ventetiden lengre enn planlagt og ønsket. På tross av startproblemene var humøret godt hos de fleste. Praten gikk lett og smilene lå på lur. Alle var spente på dette første lovlige mesterskapet og ingenting skulle få ødelegge gleden de opplevde.
Turneringsstart, som var satt til kl. 12.00, ble utsatt 1 ½ time.
Lovendringen som har gjort at det kan gjennomføres et ordinært NM i Norge, ble vedtatt i januar 2015.
Etter søknad har Lotteritilsynet bestem at Blodkreftforeningen skal få tillatelse til å gjennomføre NM i perioden 2015 – 2017. Global Poker Tours skal være autorisert entreprenør.
Selve NM vil avholdes på Gardermoen Conference Center i perioden 18. – 24. november. Der vil det kåres norgesmestere i Pot limit Omaha, No limit Hold'em og No limit Hold'em (Turbo).
Før NM vil det avholdes kvalifiseringsrunder i 5 forskjellige regioner:
♥ 10. – 11. oktober: Østlandsmesterskapet
Holmenkollen Park Hotel, Oslo.
♥ 17. – 18. oktober: Sørlandsmesterskapet
Radisson Blu Caledonien, Kristiansand.
♥ 24. – 25. oktober: Nord-Norsk Mesterskap
♥ 31. oktober – 1. november: Midt-Norsk Mesterskap
Thon Hotel Prinsen, Trondheim.
♥ 7. – 8. november: Vestlandsmesterskapet
Per Sandberg sier velkommen
Per Sandberg fra Frp ønsket spillere og arrangører velkommen til Norges første lovlige pokerturnering. Det var hans parti sammen med Høyre, som har jobbet frem lovendringen som har gjort poker lovlig i Norge.
I et TV intervju på TV2 før turneringsstart sa han: "Jeg håper at dette vil være starten på å ufarliggjøre poker."
Johny Lodden en av få stjerner
Selv med så mange som 600 spillere i salen var det ikke mange som var kjent for allmenheten.
Felix Stephens, som vant stort i Las Vegas, hadde andre planer og stilte ikke.
Tone Damli Aaberge var med en stund sammen med venner og familie, men kom seg ikke videre til dag 2.
Johnny Lodden var en av få profesjonelle pokerspillere som stilte til start, men ble relativt tidlig slått ut.
Gunnar Wedde fra Ski ble Østlandsmester i poker.
Den aller første som kan kalle seg Østlandsmester i Poker heter Gunnar Wedde og kommer fra Ski rett utenfor Oslo. Den stolte vinner rundspilte de 599 andre deltagerne. Nå venter NM på Gardermoen med 1,5 millioner i potten.
Andreplassen i turneringen gikk til Morten Gulbrandsen.
Ved finalebordet satt foruten vinneren Gunnar Wedde og toeren Morten, Gulbrandsen, Thomas Hunstad, Jørgen Vamnes, Eirik Vitsø Kjørvik, Daniel Holmedahl, Patrick Kristiansen og Lars Gøran Farstad.
De regionale mesterskapene fungerer som kvalifisering til NM, men det er også mulig å kjøpe seg direkte inn. Deltagelse i hovedturneringen vil koste kr 5000, mens plass på de øvrige øvelsen vil koste henholdsvis 3000 og 2000 kroner.
For å bli med i de regionale mesterskapene må deltagerne betale 1500 kroner.
De norske myndigheten har satt et tak på totalomsetningen på kr 50 millioner. Arrangøren har lagt seg på et lavere deltagernivå og regner med en totalomsetning på kr 19 millioner.
Av dette går 5% til den offisielle arrangøren, Blodkreftforeningen, mens den operasjonelle arrangøren, Global Poker Tours, har raken på 10% som eneste inntektskilde.
Lotteritilsynet har bedt spesielt om at norsk lov blir fulgt når det gjelder markedsføring. Dette betyr at all markedsføring av utenlandske spilloperatører vil være forbudt og at operatørene taper en vesentlig inntektskilde.
Global Poker Tours, som har store utgifter ved gjennomføringen av de regional mesterskapet og selve NM, regner ikke med å tjene penger på arrangementet.